**MOKYMO SUTARTIS**

202\_ m. \_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_

Šiauliai

**I SKYRIUS**

**SUTARTIES ŠALYS**

Šiaulių Jovaro progimnazija (toliau – mokykla), kodas 190531222, Vytauto g. 132, LT-76341, Šiauliai, atstovaujama direktoriaus (-ės) **Arvydo Kukanauzos,** viena šalis,

antra šalis – mokinio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

tėvai (globėjai, rūpintojai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas, pavardė, adresas, telefonas, el. paštas)

sudarė šią sutartį.

**II SKYRIUS**

**SUTARTIES OBJEKTAS**

1. Mokykla įsipareigoja mokinį mokyti pagal pagrindinio ugdymo pirmosios dalies (kodas 201001101) programą ir sudaryti sąlygas tenkinti jo saviraiškos poreikius.

**III SKYRIUS**

**SUTARTIES ŠALIŲ ĮSIPAREIGOJIMAI**

1. Mokykla įsipareigoja:
   1. teikti kokybišką, išsilavinimo standartus atitinkantį, lietuvių kalba vykdomą mokymą pagal pagrindinio ugdymo pirmosios dalies programą;
   2. ugdyti dorovines vertybes, pilietines, tautines ir patriotines nuostatas;
   3. sudaryti sąlygas mokiniui rinktis polinkius, gabumus ir siekius atitinkantį ugdymosi kelią (pasirenkamuosius dalykus, dorinio ugdymo dalyką (tikybą ar etiką), modulius, neformalųjį švietimą);
   4. organizuoti neformalųjį švietimą, derinant mokyklos galimybes ir mokinių saviraiškos poreikius;
   5. užtikrinti psichologiškai ir fiziškai saugią bei sveiką ugdymo(si) aplinką;
   6. teikti informacinę, psichologinę, socialinę pedagoginę, specialiąją pedagoginę, specialiąją pagalbą, vykdyti mokinių sveikatos priežiūrą, profesinį orientavimą, vaiko minimalios priežiūros priemones teisės aktų nustatyta tvarka;
   7. užtikrinant mokinių saugumą, taikyti prevencines priemones: turint įtarimų, kad mokinys į mokyklą atsinešė šios sutarties 4.19 papunktyje nurodytų neleistinų medžiagų ir (ar) priemonių, šios sutarties 6.18 papunktyje nurodyti asmenys, kviestiniai policijos atstovai gali patikrinti mokinio daiktus, kuprinę, spintelę. Radus neleistinų daiktų, mokiniai perduodami policijai, tėvams (globėjams, rūpintojams) skiriama atitinkama nuobauda;
   8. užtikrinti mokinių saugumą atliekant vaizdo stebėjimą mokykloje ir jos teritorijoje įrengtomis vaizdo kameromis, vadovaujantisEuropos Parlamento ir Tarybos reglamentu (ES) 2016/679 ir kituose teisės aktuose, reglamentuojančiuose Asmens duomenų tvarkymą, nustatytais Asmens duomenų tvarkymo reikalavimais. Mokykla neatsako už mokinio materialųjį turtą;
   9. garantuoti tinkamas mokymosi sąlygas (suteikti galimybę naudotis bibliotekos fondais, informacinėmis technologijomis įrenginiais, mokymo(si) priemonėmis, sporto sale ir kt.) vykdant formalųjį ir neformalųjį švietimą;
   10. esant poreikiui, teikti konsultacijas mokiniams, turintiems mokymosi sunkumų, gabiems mokiniams arba mokiniams, dėl kitos priežasties pageidaujantiems mokymosi pagalbos;
   11. sudaryti sąlygas mokiniui dalyvauti nacionaliniuose mokinių pasiekimų patikrinimuose (toliau – NMPP);
   12. supažindinti mokinius ir jų tėvus (globėjus, rūpintojus) su mokyklos veiklą, ugdymo procesą reglamentuojančiais dokumentais (pvz., Ugdymo planu, Metinės veiklos planu, Mokinių pažangos ir pasiekimų vertinimo tvarkos aprašu, kitais teisės aktais). Dokumentus skelbti mokyklos interneto svetainėje;
   13. teikti informaciją mokiniui ir jo tėvams (globėjams, rūpintojams) karjeros ugdymo, NMPP organizavimo ir vykdymo bei kt. ugdymo(si) klausimais;
   14. pagal galimybes atsižvelgti į mokinių, jų tėvų (globėjų, rūpintojų) pageidavimus dėl ugdymo proceso organizavimo, pateiktus raštu mokyklos administracijai, mokyklos tarybai, mokinių savivaldai;
   15. teikti mokinių tėvams (globėjams, rūpintojams) informaciją apie mokinių ugdymo(si) sąlygas, pasiekimus elektroniniame dienyne, tėvų (globėjų, rūpintojų) informavimo renginiuose, individualiuose pokalbiuose;
   16. mokiniui pažeidus sutarties sąlygas, pažeidimo klausimus spręsti mokyklos vaiko gerovės komisijoje, dalyvaujant mokyklos pagalbos specialistams (socialiniam, specialiajam pedagogui, psichologui), klasės auklėtojui / vadovui / kuratoriui;
   17. prieš dvi dienas elektroniniame dienyne informuoti tėvus (globėjus, rūpintojus) apie planuojamas pamokas, olimpiadas, konkursus, festivalius, kurie vyks ne mokykloje;
   18. teikti asmeninio pobūdžio informaciją vadovaudamasi asmens duomenų teisinę apsaugą reglamentuojančių teisės aktų reikalavimais; laikytis bendrojo asmens duomenų apsaugos reglamento;
   19. nutraukus šią sutartį ir mokiniui atsiskaičius su mokykla už paimtą materialinį turtą, išduoti mokiniui reikalingus dokumentus per penkias darbo dienas nuo prašymo gavimo;
   20. pagal pateiktus dokumentus užtikrinti mokinio mokymą namuose, kai jis gali būti teikiamas nuotoliniu būdu;
   21. teikti informaciją apie mokinį (policijai, vaiko teisių atstovams, teismui) įstatymų numatyta tvarka;
   22. taikyti mokinio skatinimo ir drausminimo priemones vadovaudamasi mokyklos numatyta tvarka;
   23. teikti pirmąją medicininę pagalbą atsitikus nelaimingam įvykiui ir apie tai nedelsiant informuoti teisėtus mokinio atstovus;
   24. vykdyti mokinio sveikatos priežiūrą pagal mokyklos visuomenės sveikatos priežiūros specialisto veiklos planą, pagal poreikį sudaryti savirūpos pagalbos planą, jei mokinys serga lėtine, neinfekcine liga;
   25. užtikrinant konfidencialumą informuoti tėvus (globėjus, rūpintojus) apie vaiko susirgimą pedikulioze ir niežais;
   26. teisės aktų nustatyta tvarka informuoti tėvus (globėjus, rūpintojus), atitinkamas tarnybas apie vaiko sveikatą žalojančių priemonių, medžiagų turėjimą, vartojimą, platinimą mokykloje ar mokyklos organizuojamose veiklose už mokyklos ribų.
2. Mokykla turi teisę:

3.1. keisti mokymo proceso organizavimo būdą teisės aktų nustatyta tvarka, jei sprendimas jį keisti priimtas valstybės ar savivaldybės lygiu;

3.2. esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), keisti mokymo proceso organizavimo būdą suderinus su mokyklos taryba ir su savininko teises ir pareigas įgyvendinančia institucija (valstybinės mokyklos – biudžetinės įstaigos), savivaldybės vykdomąja institucija ar jos įgaliotu asmeniu (savivaldybės mokyklos – biudžetinės įstaigos), dalyvių susirinkimu (savininku) (valstybinės, savivaldybės mokyklos – viešosios įstaigos ir nevalstybinės mokyklos);

3.3. kviesti tėvus (globėjus, rūpintojus) į mokyklą spręsti su mokinio ugdymusi ir elgesiu susijusias problemas;

* 1. mokiniui pažeidus sutarties sąlygas, įspėti apie tai tėvus (globėjus, rūpintojus) ir skirti pagalbos mokiniui teikimo priemones; mokiniui nereaguojant į iškeltas sąlygas ir toliau sistemingai pažeidinėjant sutarties reikalavimus, taikyti Lietuvos Respublikos vaiko minimalios ir vidutinės priežiūros įstatymo nuostatas;
  2. prašyti tėvų (globėjų, rūpintojų) informacijos apie mokyklos veiklos vertinimą ir jos tobulinimą (teikti klausimynus, vykdyti anketines apklausas);
  3. vykdyti pedikuliozės prevenciją;
  4. mokyklos interneto svetainėje skelbti mokinio nuotraukas, kitą vaizdinę medžiagą, kurioje užfiksuota informacija apie mokyklos renginius, veiklą, pasiekimus.

1. Mokinys įsipareigoja:
   1. laikytis mokyklos veiklą, ugdymo procesą reglamentuojančių dokumentų, mokyklos tarybos sprendimų;
   2. laikytis mokinių elgesio tvarkos taisyklių, bendrųjų elgesio normų, gerbti mokinius, mokytojus, kitus mokyklos darbuotojus, nežeminti jų, nesityčioti, nevartoti necenzūrinių žodžių, neskriausti kitų mokinių;
   3. nedelsiant informuoti bet kurį mokyklos darbuotoją apie patirtą ar pastebėtą smurtą (fizinį ar psichologinį);
   4. rinktis savo polinkius, gabumus ir siekius atitinkantį ugdymosi kelią (pasirenkamuosius dalykus, dorinio ugdymo dalyką (tikybą ar etiką), dalykų modulius, neformalųjį švietimą);
   5. kasdien jungtis prie mokyklos elektroninio dienyno su savo asmeniniu kodu ir slaptažodžiu (skaityti pranešimus, pagyrimus ir pastabas, komentarus, domėtis mokymosi pasiekimais ir kt.) bei dalyvauti mokyklos elektroniniame dienyne organizuojamose tikslinėse apklausose;
   6. stropiai mokytis pagal savo gebėjimus, poreikius;
   7. atsakingai laikyti NMPP;
   8. laikytis akademinio sąžiningumo reikalavimų, sąžiningai atlikti užduotis, atsiskaitomuosius, kontrolinius darbus;
   9. punktualiai ir reguliariai dalyvauti ugdymo procese, laikytis lankomumo tvarkos aprašo nuostatų;
   10. kiekvieną dieną turėti mokymuisi reikalingas priemones (pvz., vadovėlius, skaičiuotuvą, rašymo priemones ir kt.), pagal poreikį turėti specializuotą aprangą ir avalynę. Jei ugdymas organizuojamas nuotoliniu būdu – kompiuterį, vaizdo kamerą, mikrofoną;
   11. pamokoms vykstant nuotoliniu būdu, įsijungti vaizdo kamerą, mikrofoną, vykdyti mokytojo ir klasės susitarimus;
   12. dalyvauti socialinėje-pilietinėje, projektinėje veikloje;
   13. saugoti ir tausoti mokyklos inventorių, bibliotekos knygas, mokymo(si) priemones, sugadinus ar pametus finansiškai padengti išlaidas;
   14. kiekvieną dieną mokykloje laikytis mokyklos aprangos kodo, nedėvėti laisvalaikio, provokuojančios, pernelyg atviros aprangos (pvz., *crop top* stiliaus marškinėlių, labai trumpų, aptemptų, gilia iškirpte drabužių), sportinę aprangą vilkėti tik per fizinio ugdymo pamokas, sporto renginius;
   15. rūpintis savo kultūrinio akiračio plėtimu dalyvaujant Kultūros paso, Kultūros krepšelio veiklose, mokyklos, miesto, šalies renginiuose;
   16. talkinti mokyklai tvarkant jos kabinetus, aplinką;
   17. turėti galiojančią sveikatos pažymą;
   18. laikytis sveikos gyvensenos principų (sportuoti, nevartoti psichotropinių medžiagų, nerūkyti), asmens higienos;
   19. į mokyklą ar mokyklos organizuojamas edukacines veiklas už mokyklos ribų neatsinešti, nevartoti, neplatinti alkoholio, rūkalų, elektroninių cigarečių, jų gaminių ir detalių, kitų sveikatą žalojančių medžiagų, pirotechnikos, kitų su ugdymo proceso organizavimu ir vykdymu nesiderinančių priemonių;
   20. reikalui esant ar kilus įtarimui dėl neleistinų daiktų ar priemonių bei psichotropinių medžiagų turėjimo, leisti tikrinti asmeninius daiktus ir (ar) atlikti narkotinių medžiagų nustatymo testą šios sutarties 6.18 papunktyje nurodytiems asmenims;
   21. nepraleisti užsiėmimų be pateisinamos priežasties. Pateisinimas pateikiamas ne vėliau kaip trečią darbo dieną po grįžimo į mokyklą;
   22. Pamokose nesinaudoti mobiliuoju telefonu, išskyrus atvejus, kai tai reikalinga ugdymo tikslais ir mokytojui leidus. Esant būtinybei informuoti dalyko mokytoją;
   23. neturėti su savimi priemonių, pavojingų sveikatai ir gyvybei;
   24. nefotografuoti, neįrašinėti, neplatinti internete įrašų apie kitų mokinių, lankančių mokyklą, atvaizdų be jų tėvų (globėjų, rūpintojų) sutikimo, taip pat mokytojų ir kitų mokyklos darbuotojų – be jų sutikimo.
2. Mokinys turi teisę:
   1. gauti geros kokybės pagrindinį ugdymą;
   2. gauti reikiamą švietimo pagalbą;
   3. pasirinkti saviraiškos poreikius tenkinančius programas;
   4. mokytis savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančius mokymosi krūvį ir aplinką;
   5. į nešališką mokymosi pasiekimų įvertinimą;
   6. dalyvauti mokyklos savivaldoje;
   7. į nuoseklų ir ilgalaikį socialinių ir emocinių kompetencijų ugdymą mokykloje;
   8. gauti paramą įstatymų numatyta tvarka.
3. Tėvai (globėjai, rūpintojai) įsipareigoja:
   1. pateikti mokyklai vaiko ir savo duomenis, reikalingus mokyklai. Pasikeitus duomenims, nedelsiant informuoti mokyklą;
   2. sudaryti vaikui tinkamas ugdymosi sąlygas namuose;
   3. užtikrinti, kad vaikas turėtų visas reikalingas mokymosi priemones (pvz., pratybas, skaičiuotuvą, sąsiuvinių, rašymo priemonių ir kt., nuotoliniam mokymui – kompiuterį);
   4. garantuoti punktualų ir reguliarų vaiko dalyvavimą ugdymo procese;
   5. nuolat domėtis vaiko mokymosi pasiekimais, lankomumu;
   6. tą pačią dieną informuoti klasės auklėtoją / vadovą / kuratorių apie sūnaus, dukters (rūpintinio) neatvykimą į mokyklą;
   7. vaikui praleidus pamokas pateikti pateisinimo dokumentus;
   8. bendradarbiauti su mokyklos pedagogais, administracija, švietimo pagalbos specialistais, aktyviai dalyvauti sprendžiant vaiko ugdymo(si) klausimus;
   9. pagal galimybes dalyvauti mokyklos organizuojamuose renginiuose;
   10. prisiimti atsakomybę dėl vaiko tvarkingos aprangos vilkėjimo mokykloje kasdien;
   11. įstatymų numatyta tvarka atlyginti vaiko padarytą žalą mokyklai;
   12. leisti (be atskiro perspėjimo ir esant epidemiologinei situacijai) mokyklos visuomenės sveikatos priežiūros specialistui patikrinti vaiką dėl pedikuliozės ir niežų (užtikrinant konfidencialumą);
   13. neprieštarauti, kad mokyklos pedagogams būtų teikiama nenuasmeninta informacija apie vaiko sveikatos būklę pagal mokyklai pateiktą formą Nr. 027-1/a „Vaiko sveikatos pažymėjimas“, galinčią riboti vaiko dalyvavimą ugdymo veikloje;
   14. kuo skubiau informuoti klasės auklėtoją / vadovą / kuratorių, mokyklos socialinį pedagogą ar bet kurį mokyklos darbuotoją apie žinomą smurto (psichologinio ar fizinio) atvejį. Kibernetinių patyčių atveju – pranešti Lietuvos Respublikos Ryšių reguliavimo tarnybai adresu [www.draugiskasinternetas.lt](http://www.draugiskasinternetas.lt);
   15. užtikrinti mokinio mobiliojo telefono naudojimą pamokose tik ugdymo tikslais;
   16. mokyklos veiklos viešinimo tikslais sutinku dėl teisės fotografuoti, filmuoti ir viešinti savo vaiko nuotraukas, vaizdo medžiagą, vaiko formaliojo ar (ir) neformaliojo ugdymo pasiekimus mokyklos stenduose, mokyklos interneto svetainėje, naujienlaiškyje ir kt., dėl teisės išsakytą vaiko nuomonę (pvz., vaiko pildytos anketos, apklausos, apskritojo stalo diskusijos duomenis) panaudoti mokyklos veiklos kokybės įsivertinimo tikslais;
   17. nefotografuoti, neįrašinėti, neplatinti internete kitų mokinių, lankančių mokyklą, atvaizdų be jų tėvų (globėjų, rūpintojų) sutikimo, taip pat mokyklos darbuotojų – be jų sutikimo;
   18. reikalui esant ar kilus įtarimui dėl neleistinų daiktų ar priemonių bei psichotropinių medžiagų turėjimo, mokyklos administracijai, socialiniam pedagogui, klasės auklėtojui / vadovui / kuratoriui leisti tikrinti vaiko asmeninius daiktus ir (ar) atlikti narkotinių medžiagų nustatymo testą.
4. Tėvai (globėjai, rūpintojai) turi teisę:
   1. gauti informaciją apie vaiko būklę, ugdymo ir ugdymosi poreikius, pažangą, mokyklos lankymą ir elgesį;
   2. dalyvauti mokyklos savivaldoje ir mokyklos bendruomenės susirinkimuose aptariant svarbius mokyklos klausimus ir mokyklos direktoriaus metų veiklos ataskaitą;

7.3. dalyvauti įvertinant vaiko specialiuosius ugdymosi poreikius ir gauti išsamią informaciją apie įvertinimo rezultatus;

7.4. reikalauti, kad vaikui būtų teikiamas geros kokybės pagrindinis ugdymas, prireikus –švietimo pagalba saugioje ir higienos normas atitinkančioje aplinkoje;

* 1. spręsti kartu su mokytojais vaiko kėlimo į aukštesnę klasę klausimus, dalyvauti mokyklos savivaldoje ir teikti pasiūlymus ugdymo procesui tobulinti.

**IV SKYRIUS**

**SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

1. Sutartis įsigalioja nuo jos pasirašymo dienos ir galioja, kol bus baigta pagrindinio ugdymo pirmosios dalies programa arba mokinys pakeis švietimo įstaigą.
2. Mokykla, remdamasi galiojančiais teisės aktais ir teisine praktika, turi teisę su mokiniu, kuriam yra suėję 16 metų, vienašališkai nutraukti sutartį.
3. Pažeidus sutarties punktus mokiniui gali būti taikomos nuobaudos (įspėjimas, papeikimas, pranešimai tėvams (globėjams, rūpintojams), bendruomenės informavimas).
4. Visi šios sutarties priedai, pakeitimai ir papildymai galioja, jei yra sudaryti raštu ir pasirašyti sutarties šalių.

**V SKYRIUS**

**BAIGIAMOSIOS NUOSTATOS**

12. Sutartis sudaryta dviem vienodą juridinę galią turinčiais egzemplioriais, po vieną kiekvienai šaliai.

13. Už sutartinių įsipareigojimų vykdymą šalys atsako Lietuvos Respublikos įstatymų nustatyta tvarka.

14. Visi šalių nesutarimai sprendžiami geranoriškomis derybomis, o nesusitarus – Lietuvos Respublikos teisės aktų nustatyta tvarka.

**VI SKYRIUS**

**ŠALIŲ PARAŠAI**

Mokykla \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Tėvai (globėjai, rūpintojai) \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)